CELEX: 32014R0685
Language: hr
Date: 2014-06-20 00:00:00
Title: Uredba komisije (EU) br. 685/2014 оd 20. lipnja 2014. o izmjeni Priloga II. Uredbi (EZ) br. 1333/2008 Europskog parlamenta i Vijeća i Priloga Uredbi Komisije (EU) br. 231/2012 u pogledu uporabe polivinil alkohol-polietilen glikol- graft -kopolimera u dodacima prehrani u krutom obliku  Tekst značajan za EGP

21.6.2014   
            
            
               HR
            
            
               Službeni list Europske unije
            
            
               L 182/23
            
         UREDBA KOMISIJE (EU) br. 685/2014
   оd 20. lipnja 2014.
   o izmjeni Priloga II. Uredbi (EZ) br. 1333/2008 Europskog parlamenta i Vijeća i Priloga Uredbi Komisije (EU) br. 231/2012 u pogledu uporabe polivinil alkohol-polietilen glikol-graft-kopolimera u dodacima prehrani u krutom obliku
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3. i članak 14.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
   budući da:
   
               (1)
            
            
               Prilogom II. Uredbi (EZ) br. 1333/2008 utvrđuje se popis prehrambenih aditiva Unije odobrenih za uporabu u hrani te uvjeti njihove uporabe.
            
         
               (2)
            
            
               Uredbom Komisije (EU) br. 231/2012 (3) utvrđuju se specifikacije za prehrambene aditive navedene u prilozima II. i III. Uredbi (EZ) br. 1333/2008.
            
         
               (3)
            
            
               Ti popisi mogu se ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na poticaj Komisije ili nakon podnošenja zahtjeva.
            
         
               (4)
            
            
               Dana 13. rujna 2011. podnesen je zahtjev za odobrenje uporabe polivinil alkohol-polietilen glikol-graft-kopolimera (PVA-PEG graft kopolimer) u ovojnicama za dodatke prehrani koje se brzo otapaju u vodi. Zahtjev je stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (5)
            
            
               Europska agencija za sigurnost hrane ocijenila je sigurnost PVA-PEG graft kopolimera kada se upotrebljava kao prehrambeni aditiv i zaključila da predložena uporaba PVA-PEG graft kopolimera kao sredstva za oblaganje ne predstavlja sigurnosni rizik za predložene uporabe (4).
            
         
               (6)
            
            
               PVA-PEG graft kopolimer namijenjen je za uporabu u ovojnicama za dodatke prehrani koje se brzo otapaju u vodi. On štiti od neugodnih okusa i mirisa, poboljšava izgled, olakšava gutanje tableta, daje poseban izgled i štiti osjetljive aktivne sastojke. Posebna svojstva tvari jesu izuzetna fleksibilnost, niska viskoznost i laka topljivost u kiselim, neutralnim i lužnatim vodenim medijima. Iz tog je razloga prikladno odobriti uporabu PVA-PEG graft kopolimera kao sredstva za glaziranje u dodacima prehrani u krutom obliku i dodijeliti PVA-PEG graft kopolimeru E-broj E 1209.
            
         
               (7)
            
            
               Specifikacije za PVA-PEG graft kopolimer treba uvrstiti u Uredbu (EU) br. 231/2012 kada se prvi put uvrsti u popis prehrambenih aditiva Unije utvrđen Prilogom II. Uredbi (EZ) br. 1333/2008.
            
         
               (8)
            
            
               Stoga Uredbe (EZ) br. 1333/2008 i (EU) br. 231/2012 treba na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom I. ovoj Uredbi.
   Članak 2.
   Prilog Uredbi (EU) br. 231/2012 mijenja se u skladu s Prilogom II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
   
      (2)  SL L 354, 31.12.2008., str. 1.
   
   
      (3)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).
   
      (4)  EFSA Journal 2013.; 11(8):3303.
   
      PRILOG I.
      Prilog II. Uredbi (EZ) br. 1333/2008 mijenja se kako slijedi:
      
                  (1)
               
               
                  U dijelu B, točki 3. „Aditivi osim bojila i sladila”, sljedeći novi unos umeće se nakon unosa za prehrambeni aditiv E 1208 Kopolimer polivinilpirolidon-vinil acetat:
                  
                              „E 1209
                           
                           
                              Polivinil alkohol-polietilen glikol-graft-kopolimer”
                           
                        
            
                  (2)
               
               
                  U dijelu E, u kategoriji hrane 17.1 „Dodaci prehrani u krutom obliku uključujući kapsule i tablete i slične oblike, osim oblika za žvakanje”, sljedeći novi unos umeće se nakon unosa za prehrambeni aditiv E 1208:
                  
                               
                           
                           
                              „E 1209
                           
                           
                              Polivinil alkohol-polietilen glikol-graft-kopolimer
                           
                           
                              100 000”
                           
                           
                               
                           
                           
                               
                           
                        
            
   
      PRILOG II.
      U Prilogu Uredbi (EU) br. 231/2012 umeće se sljedeći novi unos nakon unosa za E 1208 (Kopolimer polivinilpirolidon-vinil acetat):
      
         
            „E 1209 POLIVINIL ALKOHOL-POLIETILEN GLIKOL-GRAFT-KOPOLIMER
         
         
                     
                        Sinonimi
                     
                  
                  
                     Makrogol poli(vinil alkohol) graftirani kopolimer; poli(etan-1,2-diol-graft-etanol); etenol, polimer s oksiranom, graft; oksiran, polimer s etanolom, graft; etilen oksid-vinil alkohol graft kopolimer
                  
               
                     
                        Definicija
                     
                  
                  
                     Polivinil alkohol-polietilen glikol-graft-kopolimer jest sintetički kopolimer koji sadržava približno 75 % jedinica PVA i 25 % jedinica PEG.
                  
               
                     CAS broj
                  
                  
                     96734-39-3
                  
               
                     Kemijsko ime
                  
                  
                     Polivinil alkohol-polietilen glikol-graft-kopolimer
                  
               
                     Kemijska formula
                  
                  
                      
                  
               
                     Prosječna molekulska masa
                  
                  
                     40 000 do 50 000 g/mol
                  
               
                     
                        Opis
                     
                  
                  
                     Prašak bijele do blago žute boje
                  
               
                     
                        Identifikacija
                     
                  
                  
                      
                  
               
                     Topljivost
                  
                  
                     Slobodno topljiv u vodi i razrijeđenim kiselinama i otopinama alkalijskih hidroksida; gotovo netopljiv u etanolu, octenoj kiselini, acetonu i kloroformu
                  
               
                     Infracrveni spektar
                  
                  
                     Mora ispunjavati
                  
               
                     pH vrijednost
                  
                  
                     5,0 – 8,0
                  
               
                     
                        Čistoća
                     
                  
                  
                      
                  
               
                     Esterski broj
                  
                  
                     10 do 75 mg/g KOH
                  
               
                     Dinamička viskoznost
                  
                  
                     50 do 250 mPa·s
                  
               
                     Gubitak pri sušenju
                  
                  
                     Najviše 5 %
                  
               
                     Sulfatni pepeo
                  
                  
                     Najviše 2 %
                  
               
                     Vinil acetat
                  
                  
                     Najviše 20 mg/kg
                  
               
                     Octena kiselina/ukupno acetata
                  
                  
                     Najviše 1,5 %
                  
               
                     Etilen glikol
                  
                  
                     Najviše 50 mg/kg
                  
               
                     Dietilen glikol
                  
                  
                     Najviše 50 mg/kg
                  
               
                     1,4-dioksan
                  
                  
                     Najviše 10 mg/kg
                  
               
                     Etilen oksid
                  
                  
                     Najviše 0,2 mg/kg
                  
               
                     Arsen
                  
                  
                     Najviše 3 mg/kg
                  
               
                     Olovo
                  
                  
                     Najviše 1 mg/kg
                  
               
                     Živa
                  
                  
                     Najviše 1 mg/kg
                  
               
                     Kadmij
                  
                  
                     Najviše 1 mg/kg”